Mala kavana

 Pjesma ''Mala kavana'' je lirska ljubavna pjesma, jer pjesnik opisuje pronalaženje ljubavi, odnosno pronalaženje osobe koja može uzvratiti ljubav, što opisuje u stihovima zadnje strofe: „ I da ću toga jutra, što će se vječno/ U riznici srca da zlati,/ naić na ruku toplu i spremnu / Da stisak mi dršćući vrati?“

 U prvoj kitici pjesnik opisuje mjesto radnje, stol u kutu male kavane, govori nam i o vremenu koje je sunčano i vedro dok dvoje zaljubljenih zajedno sjedi i iznosi osjećaje. U drugoj kitici pjesnik priznaje da je u njemu ljubav rasla mjesecima, no on nikada nije imao snage priznati i pokazati svoje osjećaje. U trećoj i četvrtoj kitici pjesnik nam govori kako je neočekivano susreo ljubav i postao sretnijim čovjekom. Pjesma se sastoji od četiri strofe koje sadrže četiri stiha, stoga su strofe katreni. Rimuju se drugi i četvrti stih, dok se prvi i treći ne rimuju, što nam govori da je rima isprekidana. Ritam je usporen, polagan i smirujuć .

 Tema pjesme je pjesnikova ljubav koja je uzvraćena nakon dugo vremena, jer je pjesnik svoje osjećaje dugo skrivao. Pjesnik se zaljubio u neku djevojku, no nije smogao snage i hrabrosti priznati joj to. Bio je iscrpljen i ispijen od čežnje. Pjesnik je svoju ljubav smatrao tajnom i čuvao je mjesecima samo maštajući o njoj. U pjesmi se pojavljuju razne stilske figure. U prvoj kitici javlja se asonanca ili ponavljanje samoglasnika : mala kavana. Pjesma ima mnogo motiva koji nose radnju :kavana, sunce, ljubav, sreća, noć, ruka, samoća… uz motive stoje i epiteti, ukrasni pridjevi: mala kavana, probdita noć, topla ruka… u posljednjoj strofi pojavljuje se metafora: U riznici srca da zlati ; pjesnik tom metaforom želi spomenuti osjećaje, ljubav i toplinu koju čovjek može držati u srcu.

 Pjesnik nam je ovom pjesmom želio poručiti da ne treba skrivati svoje osjećaje i ljubav, jer bismo se mogli iznenaditi baš kao što se i on iznenadio.

 Anja Vujčić,1.b